laion/Wikipedia-Exotic huggingface dataset:
מייק הנרי

מייקל "מייק" הנרי (באנגלית: Michael "Mike" Henry; נולד ב-7 בנובמבר 1965) הוא מדבב, תסריטאי, מפיק וקומיקאי אמריקאי. הוא התפרסם בעיקר בשל תפקידו בתוכניות הטלוויזיה איש משפחה והמופע של קליבלנד בתור המדבב של הדמות קליבלנד בראון. הנרי נולד בריצ'מונד במדינת וירג'יניה בארצות הברית. לאחר שהוריו האמנים התגרשו כשהיה בן שמונה, הוא התגורר ביחד עם אחיו פטריק אצל אמו. הוא הכיר את סת' מקפרלן דרך אחיו פטריק שלמד איתו בקולג' ברוד איילנד, סיים את אוניברסיטת וושינגטון אנד לי בווירג'יניה. לאחר סיום האוניברסיטה, הנרי נטש קריירת פרסום לטובת ניסיון להצליח כקומיקאי בלוס אנג'לס. בתקופה זו הפך לחבר קרוב של מקפרלן, וזה הציע לו עבודה ככותב בסדרה החדשה איש משפחה. בארבע העונות הראשונות של הסדרה הנרי צוין כ"כוכב אורח", רק החל מהפרק "Prick Up Your Ears" בעונה החמישית הוא הפך לחבר בצוות השחקנים הראשי של הסדרה. הנרי מדבב בסדרה את הדמויות: האיש החירש והמשומן, הרברט, קונסואלה וברוס. דיבב בעבר את הדמויות קליבלנד בראון וקליבלנד בראון ג'וניור. ביוני 2020, עקב מחאות ג'ורג' פלויד, נודע כי מייק הנרי פרש מדיבובו של קליבלנד בראון, וכי עריף זאהיר יחליפו בדיבוב הדמות. בשנת 2009, הנרי יצר ספין אוף לאיש משפחה, ביחד עם מקפרלן וריצ'רד אפל, בשם המופע של קליבלנד. בסדרה הוא חזר לדבב את קליבלנד בראון ואת הרברט, ביחד עם דמויות חדשות כמו: ראלו טאבס, ארץ', מר אמסטרונג, פלורנס ועוד. הנרי סיפר אודות מהלך העבודה על "המופע של קליבלנד": הסדרה היא באחריותי, וסת' ואני מפקחים על כל התסריטים. אני מביים את משחק הקול ויש לי יש אמירה קריאטיבית על כל הפרקים. כמובן שצריך לקחת בחשבון הערות מהרשת, שברוב המקרים הן די סבירות. 1999–2002, 2005–הווה: איש משפחה 2003: בנות גילמור (תפקיד אורח) 2005: רובוט צ'יקן (תפקיד אורח) 2005-הווה: אבא אמריקאי 2007: סקראבס (תפקיד אורח) 2009–2013: המופע של קליבלנד 2010: רובוט צ'יקן: מלחמת הכוכבים – פרק 2 (תפקיד אורח) 2011: ליל ההוריקן (קרוסאובר) 2012: יום השנה ה-25 של FOX 2024: טד 2005: סטואי גריפין - הסיפור שלא סופר 2012: טד 2003: Kicked in the Nuts 2008–2009: Seth MacFarlane's Cavalcade of Cartoon Comedy מדיה וקבצים בנושא מייק הנרי בוויקישיתוף אתר האינטרנט הרשמי של מייק הנרי מייק הנרי, ברשת החברתית אקס (טוויטר) מייק הנרי, במסד הנתונים הקולנועיים IMDb (באנגלית) מייק הנרי, באתר Genius דייב איצקוף, Spinning Off Into Uncharted Cartoon Territory, אתר הניו יורק טיימס, 27 באוגוסט 2009. Mike Henry: Biography, באתר TV Guide, ‏3 באוקטובר 2013 Mike Henry of "Family Guy" talks voices, gags and instinct, באתר Campus Times, ‏11 בספטמבר 2008. לצד סת' מקפרלן, אלכס בורסטיין, סת' גרין, מילה קוניס ופטריק וורברטון. מייק הנרי, באתר Family Guy Wiki. צביה בלום, חיקה את הדמות מ"איש משפחה" - ונהפך למדבב שלה, באתר ישראל היום, 29 בספטמבר 2020 מייק הנרי, באתר The Cleveland Show Wiki. נמרוד דביר, ריאיון עם מייק הנרי, באתר ynet, ‏30 במרץ 2011. Kicked in the Nuts, באתר Family Guy Wiki. בתרגום חופשי: בעיטה בביצים. בתרגום חופשי: התהלוכה של סת' מקפרלן של קומדיה מצוירת.
נחום פינברג

נחום פינברג (נולד ב-1 במאי 1944) הוא עורך דין ישראלי, המייסד במשרד עורכי הדין נ. פינברג ושות' ובמשך שנים רבות השותף הבכיר בו. פינברג נולד בירושלים ולמד בתיכון אליאנס בתל אביב. שירת בצה"ל כמש"ק חינוך ושנים רבות בפרקליטות הצבאית וסיים בדרגת סרן. למד בפקולטה למשפטים באוניברסיטה העברית בירושלים והתמחה במשפטים אצל עורך הדין צבי מיתר. הוסמך כעורך דין בשנת 1971. ב-1977 הקים משרד עורכי דין המתמחה במשפט העבודה, בשותפות עם מנחם גולדברג, לימים נשיא בית הדין הארצי לעבודה. עם מינויו של גולדברג לשופט בבית הדין הארצי לעבודה ב-1982, נשאר המשרד בבעלותו של פינברג. בהמשך הצטרפו למשרד שותפים נוספים. המשרד הוא מהבולטים בישראל בתחום דיני העבודה. לאחר פטירתו של מנחם גולדברג החליף אותו פינברג בעריכתם ובעדכונם של ספריו בתחום דיני העבודה, הנחשבים לספרי יסוד בתחום: דיני עבודה (עוקדן) - הוצאת סדן, עוקדן הכולל 3 כרכים. הספר כולל סקירה מקיפה של החקיקה והפסיקה בתחום, ומספק הסברים בלשון בהירה ומדויקת, על פי פסקי הדין הרלוונטיים. הספר הוגדר על ידי נשיא בית המשפט העליון לשעבר אהרן ברק "ראשון הספרים בישראל בדיני עבודה". סיומם של יחסי עובד-מעביד – מהדורה מעודכנת יצאה לאור בשנת 2009 בהוצאת סדן. דיני ירושה ועיזבון - מהדורה שביעית מורחבת ומעודכנת 2014 בהוצאת סדן (יחד עם השופט שאול שוחט ורוה''ח יחזקאל פלומין). מהדורה ראשונה יצאה לאור בשנת 1970. עו"ד פינברג מכהן בדירקטוריונים, בין היתר, בוועד המנהל של בית ברל ובוועד המנהל של מוזיאון ארצות המקרא ירושלים וכן חבר במספר הנהלות של עמותות העוסקות בתחומים חברתיים. עו"ד פינברג אב לבת, עו"ד מיכל פינברג-דורון, שותפה במשרד נ. פינברג ושות' ולבן, אורי פינברג. אתר המשרד נחום פינברג באתר של הוצאת סדן. טלי חרותי סובר, הטעות של נחום פיינברג | "העסקה עברה לידי", באתר TheMarker‏, 18 בנובמבר 2014 חן מענית, ‏עו"ד נחום פינברג: "גרמו למאיר שטרית עוול נורא", באתר גלובס, 25 ביוני 2014 חן מענית, ‏עו"ד פינברג: "מאבק המתמחים עלול להביא להרס יחסי העבודה", באתר גלובס, 22 בנובמבר 2011 חיים ביאור, עו"ד נחום פינברג: "בית הדין לעבודה לא קשוב דיו לצורכי המעסיקים", באתר TheMarker‏, 13 באוגוסט 2009 ענת שיחור-אהרונסון, עו"ד של המעסיקים העשירים ראש בראש מול עו"ד שלוחמת למען העובדים, באתר nrg‏, 1 במאי 2010 עו"ד נחום פינברג, באתר YouTube כתבות על נחום פינברג, באתר "גלובס" נחום פינברג - העורך החדש של "דיני עבודה", באתר News1 מחלקה ראשונה, 26 בנובמבר 2006 הספר "דיני עבודה", באתר של הוצאת סדן
קוק (נהר)

נהר הקוק (בתאית: แม่น้ำกก) הוא נהר הזורם בדרום-מזרח אסיה, העובר בתאילנד ובבורמה. הנהר זורם מזרחה אל מעבר לגבול בין תאילנד לבין בורמה. הנהר רחב ורדוד, והוא עובר בין הרים תלולים וערוצים צרים דבר ההופך אותו לקשה לגידולים. מספר קילומטרים במורד ההר ליד צ'יאנג ראי הנהר הופך לאגם, משם הוא ממשיך עד לסכר ההשקיה. סכר ההשקיה הוא סכר קטן עם 11 שערים על תוואי הנהר המספק מים להשקיית שדות האורז ממזרח לצ'יאנג ראי. הסכר ממוקם ממזרח לגשר Hwy 1. בנוסף, מתוכנן סכר חדש בצד הבורמזי, כ-30 ק"מ מהגבול עם תאילנד. כמו כן, נהר קוק הוא יובל של נהר המקונג. מדיה וקבצים בנושא קוק בוויקישיתוף ערך זה הוא קצרמר בנושא תאילנד. אתם מוזמנים לתרום לוויקיפדיה ולהרחיב אותו.
דניאל פלנט

דניאל (דני) פלנט הוא סופר, גרפיקאי, מאייר, וצייר קומיקס. פרסם שלושה ספרי נוער עם איורים מעשה ידיו. דניאל פלנט נולד בחיפה לפנחס ואסתר פלנט. פלנט העביר את ילדותו בנתניה ומגיל 7 עבר להתגורר בתל אביב שם למד בבית הספר היסודי "הכרמל" ולאחר מכן בגימנסיה "שלווה". אביו, שהיה בעל מנסרת יהלומים, נפטר בהיותו בן 15. שירת בצה"ל בחיל הקשר ובשירות המילואים שירת בין השאר באוגדה 369 בסיני בתקופת מלחמת ששת הימים ומלחמת יום כיפור. נשוי לנילי, מדריכה לשיטת "פלדנקרייז", ולזוג שני ילדים. בילדותו הצטיין פלנט בציור ולאחר מכן גם בכתיבה ועד מהרה החל לשלב בין השניים. לקראת סוף שרותו הצבאי יצר קשר עם עורכי עיתון הילדים "הארץ שלנו", בנימין תמוז ויעקב אשמן, והחל לצייר עבורם סדרות "קומיקס". במסגרת עיתון זה אייר מספר רב של סיפורים בנושאים שונים, רובם פרי עטו וחלקם נכתבו בידי מחברים אחרים כמו פנחס שדה (תחת השם עמשא). לאחר שנים מספר עזב את העיתון והחל לעבוד כגרפיקאי, במטרה להרוויח יותר. בתחילה עבד כעצמאי ויכולותיו כמאייר וכיוצר רעיוני הביאו לו הצלחה לא מועטה. עד מהרה התעניינו בו משרדי הפרסום השונים אתם עבד ושכנעו אותו להצטרף אליהם כעובד מן המניין. במסגרת זו פגש ב-1967 את ס. עזרא, מומחה להדפסת משי, ויחד עמו פתח בית דפוס בשיטת ה"משי" בשם "ידעגרף", שהתמחה בשלב מסוים בהדפסת רפרודוקציות של ציירים. עד אז כבר הופצו בשוק הפרסום עשרות מעבודותיו בתחומים שונים ומגוונים (הכל עבודת יד ללא התערבות מחשב) ובנוסף עסק גם בפיסול. כמו כן הוציא לאור את ספרו הראשון לנוער, מעוטר באיוריו, שנקרא בשם "המסע המוזר במכונת הזמן" בהוצאת אחיאסף. בעקבות המיתון הגדול (1967) שפרץ בארץ, הורע מצבו של בית הדפוס ודניאל יצא מן השותפות בו ועבר לחברת "אל על" בה החל לעבוד במחלקת ההדרכה כגרפיקאי. אחרי 35 שנות עבודה במחלקות ההדרכה, הפרסום, הגרפיקה, מדור הטפסים ולבסוף כמנהל בית הדפוס, פרש מחברת "אל על" לא לפני שהוציא לאור את ספרו השני לנוער, "החייל" בהוצאת "לילך" המעוטר אף הוא באיוריו. פלנט המשיך בכתיבה וספרו האחרון, שהופיע תחת שם העט "פ. דניאל", "אימת הערפד", יצא לאור ב-2013 בהוצאת "ספרי צמרת". זהו סיפור פנטזיה על חבורת ילדים משנות ה-50 של המאה העשרים שנקלעה להרפתקה יוצאת דופן. יש בספר זיכרונות רבים משנות ילדותו של דניאל ברחובות תל אביב הישנה ותיאורים אותנטיים מהווי השנים הללו. סיפורי קומיקס אותם כתב וצייר אוצרו של מוכר העתיקות. מלב אפריקה עד שארם א שייך. הצנחנים תוקפים. סוכן חשאי מס.17 פרק א'. המבול השני עין הנץ. סוכן חשאי מס.17 פרק ב' טרזן מלך הג'ונגל. טרזן הבוואנה הגדול. קטועי האצבעות. השלישייה בלב ברזיל. סיפורי קומיקס אותם כתב פנחס שדה ופלנט צייר אהבתה של הנסיכה סלינה וגבורתו של האביר טריסטן. רוח הבלהות בטירה המקוללת. ציידי הזהב. בת המלך והשודד היהודי. הרפתקאות הפלאים של ורגיליוס החמור. מתל אביב לדמשק וחזרה. סדרות וסיפורים מאוירים כך חיו אבותינו. יציאת מצרים. המסע המוזר במכונת הזמן. מסתרי טיבט. ליל הגנרלים (כתב: ה.ה. קירסט). הספרים אותם כתב פלנט וגם אייר "המסע המוזר במכונת הזמן" בהוצאת "אחיאסף", 1971 "החייל" בהוצאת "לילך", 1998 "אימת הערפד" בהוצאת "ספרי צמרת", 2013. מדיה וקבצים בנושא דניאל פלנט בוויקישיתוף רשימת הפרסומים של דניאל פלנט, בקטלוג הספרייה הלאומית אמן של "הארץ שלנו": על דני פלנט - אתר המולטי יקום של אלי אשד. "דני פלנט" אמן הארץ שלנו - אתר אימגו. דניאל פלנט - אתר "מועדון קריאה". הספרים של דניאל פלנט, באתר "סימניה" אלי אשד, פנחס שדה מתנצל בפני טרזן: סליחה שהוצאתי אותך מהג"ונגל, בבלוג "הספרנים" של הספרייה הלאומית, 28.06.2017 המסע המוזר במכונת הזמן, דבר, 19 במרץ 1971 אימת הערפד באתר סימניה
שפשאוון

שפשאוון (בערבית: شفشاون, בברברית: ⵜⵛⴻⴼⵜⵛⴰⵡⴻⵏ, בצרפתית: Chefchaouen, בספרדית: Chauen או Xauen, בפורטוגזית: Xexuão) היא עיר בצפון-מערב מרוקו הידועה בזכות הצבע הכחול של רחובותיה. תודות ליופייה ולמשכנה על מורדות אחד ההרים של אזור ריף, זכתה לכינוי "גן העדן על ההר". השם שפשאוון נגזר מהמילה "אשוואן" שמשמעותה "קרניים" בשפה הבֶּרְבֶּרִית (הקרויה תאמאזיגת, שפתם של הבֶּרְבֶּרִים בצפון אפריקה). העיר קיבלה את השם עקב צורת ההרים שבמעלה העיר, הדומים לזוג קרניים של עז. העיר נוסדה בשנת 1471 כמצודה שהוקמה על ידי מולאי עלי בן מוסה בן ראשד אל עלמי כחלק מהניסיון להגן על שטחי המגרב מפני חדירת האימפריה הפורטוגזית. בהמשך התיישבו באזור המצודה ברברים ריפים מקומיים בני שבט ע'ומרה, ולאחר גירוש ספרד של שנת 1492 נוספו אליהם מורים ויהודים מגורשים. על פי אחת המסורות, היו אלה היהודים במאה ה-18 או ה-19 שהיו אחראים לצביעת רחובות העיר לכחול בהשפעת תורת הקבלה. בשנת 1912 הפכה שפשאוון ביחד עם שאר צפון מרוקו לחלק ממרוקו הספרדית. חיילים ספרדים כלאו את עבד אל-כרים אל-ח'טאבי, אחד ממנהיגי המאבק לעצמאות של אזור הריף, במבנה בקסבה של העיר בשנים 1916-1917. ספרד החזירה את העיר למרוקו בשנת 1956 והיא הפכה להיות חלק ממרוקו העצמאית. שפשאוון היא מוקד תיירות פופולרי עקב הימצאותה בשכנות לעיר טנג'יר והמובלעת הספרדית סאוטה ומהווה מקור גידול ומסחר בחשיש. ארצות הברית איסקווה, וושינגטון, ארצות הברית ספרד רונדה, ספרד ספרד וחר דה לה פרונטרה, ספרד הרפובליקה העממית של סין קונמינג, הרפובליקה העממית של סין תוניסיה תסתור, תוניסיה מדיה וקבצים בנושא שפשאוון בוויקישיתוף שפשאוון, באתר אנציקלופדיה בריטניקה (באנגלית)
יסמין דאימונד

יסמין דאימונד (נולדה ב-20 במאי 1978) היא שחקנית ישראלית בעברה. נולדה ברמת גן. כשהייתה בת חמש הוריה התגרשו, והיא עברה עם אביה לאיטליה. לאחר תקופה חזרה עם אביה לישראל. כשהייתה בת 15 אביה החל תהליך של חזרה בתשובה, הפך לחסיד ויז'ניץ והציע לה להצטרף אליו לתהליך זה. בעקבות כך החל נתק בינה לבין אביה, והיא התגוררה עם אמה. בגיל 17 עזבה את בית אמה, עברה להתגורר בדירה שכורה, והשתתפה בסרטים שונים. כשהייתה בת 20 החלה ללמוד משחק בבית הספר למשחק "בית צבי", ולאחר שנתיים הפסיקה את לימודי המשחק. שיחקה במספר פרסומות, בין השאר לבנק לאומי. באותה תקופה החליטה לא לעסוק במשחק, והחלה לעבוד במכירת טלפונים ניידים. ב-2001 גילמה את כלנית אפרתי בטלנובלה "לחיי האהבה". ב-2002 שיחקה לצד עודד מנסטר ומורן אייזנשטיין במחזמר "מסביב לעולם ב-80 שירים" שיצר וביים אבי דור. באפריל 2003 נסעה ללונדון על מנת לגשת למבחני הבד למועמדות להנחיה בערוץ המוזיקה הבינלאומי MTV, בו חיפשו מחליפה למנחה עדן הראל, אך היא לא זכתה בתפקיד. במשך תקופה עבדה בעבודות מזדמנות, וב-2003 חזרה שוב לשחק בסדרה "החצר". דרישות התפקיד כללו כיעור של פניה - עיבו את גבותיה והרחיבו את אפה. בעקבות משחקה בסדרה "החצר" החלה בתהליך של חזרה בתשובה והתקרבה לחסידות חב"ד ובהמשך פרשה ממשחק. יסמין דאימונד, במיזם "אישים" לתיעוד היצירה הישראלית יסמין דאימונד, במסד הנתונים הקולנועיים IMDb (באנגלית) יסמין דאימונד, באתר "אידיבי", מאגר הידע העברי לקולנוע ישראלי ועולמי חזי שייאר, פרח, באתר ynet, 5 ביוני 2002 עודד מזרחי, המשחק האמיתי - סיפור חזרתה בתשובה של יסמין דאימונד (מתוך הספר "אור חוזר 1") באתר "ברסלב ישראל" ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
ג'ון ברנטל

ג'ונתן אדווארד "ג'ון" ברנטל (באנגלית: Jonathan Edward "Jon" Bernthal; נולד‏ ב-20 בספטמבר 1976) הוא שחקן קולנוע וטלוויזיה יהודי-אמריקאי. מוכר בזכות תפקידיו כשיין וולש בסדרה "המתים המהלכים" מבית AMC, בתפקידו כהמעניש בסדרת הטלוויזיה "המעניש" של נטפליקס וכן בתור השוטר המושחת ג'נקינס בסדרה 'העיר הזאת שלנו" של HBO. ברנתל נולד וגדל בוושינגטון, בנם של זוג הורים יהודים, ג'ואן לורי ואריק לורנס ברנטל. הוא החל ללמוד במכללת סקידמור שבניו יורק אבל פרש ממנה ולאחר מכן עבר ללמוד משחק בתיאטרון האמנותי של מוסקבה (בשנות לימודיו שם שיחק כתופס במועדון טורנדו בלאשיחה מאליפות רוסיה בבייסבול). סיים בהצטיינות בשנת 2002 את לימודי המשחק שלו בתיאטרון הרפרטוארי האמריקני. בשנת 2002 קיבל את התפקיד הראשון שלו, דמות אורחת בסדרה "חוק וסדר: כוונה פלילית", בתור ליין רודוק. ב-2004 שיחק בסרט "החתונה של טוני וטינה". ב-2005 באחד מתפקידיו הראשונים בטלוויזיה התארח בסדרה "איך פגשתי את אמא" בתור קרלוס. ברנתל התגלה קולנועית לראשונה בשנת 2006 בדרמה של אוליבר סטון "מגדלי התאומים", שבה שיחק בתפקיד משני בתור השוטר כריסטופר אמורוסו. באותה שנה שיחק גם בסיטקום "The Class" בתפקיד דאנקן כרמלו. בשנת 2009 השתתף בפנטזיה הקומית המצליחה "לילה מוטרף במוזיאון 2" בתפקיד אל קאפונה ובסדרת הדרמה "איסטוויק". פריצתו הגדולה הייתה בשנת 2010 עם תפקיד ראשי בסדרת האימה הפופולרית "המתים המהלכים" בה שיחק בתור השוטר שיין וולש. באותה שנה הופיע גם בסרטו המוערך של רומן פולנסקי "סופר הצללים" בתפקיד ריקי ריקדלי סוכנו של הסופר (יואן מקגרגור). בשנת 2013 הופיע ברנתל בסרטו של מרטין סקורסזה "הזאב מוול סטריט" בתפקיד בראד בודניק ובהפקת הפעולה של דוויין ג'ונסון "מלשין". באותה שנה שיחק במיני-סדרה של רשת TNT, "מוב סיטי" בתפקיד הבלש ג'ו במשטרת לוס אנג'לס. ויוצא חיל הנחתים של ארצות הברית לשעבר. בשנת 2016 שיחק בסרט המתח "רואה החשבון". בשנת 2017 שיחק בתפקיד משני בסרט הפשע המוזיקלי "בייבי דרייבר" בבימויו של אדגר רייט. באותה שנה שיחק גם בסרט "מעל החוק", בתפקיד פרנק "שוטגאן" וגם בתור פרנק קאסל/המעניש בסדרה דרדוויל. ובשנת 2018 חזר לשחק את קאסל בסדרה משל עצמו המעניש. בשנת 2021 שיחק בסרט הדרמה "משפחה מנצחת", בתור מאמן הטניס ריק מאסי, שאימן בין היתר שחקניות כמו סרינה ויליאמס ומריה שראפובה. ב-25 בספטמבר 2010 נישא ברנטל לארין אנגל, אחייניתו של כוכב ההיאבקות קורט אנגל. יש להם שני בנים (הנרי (2011), בילי (2013) ובת, מדליין (2015) והם מתגוררים בקליפורניה. אחיו, תום ברנטל, מאורס למיליארדרית שריל סנדברג. מדיה וקבצים בנושא ג'ון ברנטל בוויקישיתוף ג'ון ברנטל, ברשת החברתית אקס (טוויטר) ג'ון ברנטל, ברשת החברתית אינסטגרם ג'ון ברנטל, במסד הנתונים הקולנועיים IMDb (באנגלית) ג'ון ברנטל, באתר AllMovie (באנגלית) ג'ון ברנטל, באתר Rotten Tomatoes (באנגלית) ג'ון ברנטל, במסד הנתונים הקולנועיים KinoPoisk (ברוסית) Nellie Andreeva, Nellie Andreeva, ‘American Gigolo’: Gretchen Mol To Star With Jon Bernthal In Showtime Pilot Reboot, Deadline, ‏2020-11-16 (באנגלית)
רן אבוקרט

רן אבוקרט (נולד ב-14 בדצמבר 1988 בחיפה) הוא כדורגלן עבר ישראלי ששיחק בעמדת הקשר. אבוקרט, בנו של כדורגלן העבר אברהם אבוקרט, החל את דרכו במחלקת הנוער של הפועל חיפה. בשנת 2006 זכה עם קבוצת הנוער של המועדון באליפות ליגת העל לנוער, תחת הדרכתו של המאמן שלומי דורה, ולצידם של אושרי רואש, רן יצחק ושמעון הרוש. ב-4 באוגוסט 2006 ערך את הופעת הבכורה שלו בקבוצה הבוגרת, במשחק מול הפועל רמת השרון בגביע הטוטו. את שערו הראשון כבש ב-26 באוקטובר 2007, בניצחון 1-3 נגד הפועל נצרת עילית. בשנת 2008 הפך לשחקן הרכב קבוע בקבוצה הבוגרת, וסייע לה לחזור לליגת העל. את שערו הראשון בליגת העל כבש ב-3 באוקטובר 2009, בניצחון 0-3 על בני סכנין. עונת 2012/2013 הייתה עונת הפריצה של אבוקרט, כאשר הבקיע ארבעה שערים וסייע למועדון להישאר בליגה. בעונה זו זכה עם הפועל חיפה בגביע הטוטו, ולאחריה עזב את הקבוצה. בקיץ 2013 חתם בקבוצת מכבי חיפה. ב-11 באפריל 2014 קיבלה הקבוצה תוצאות בדיקת MRI, לפיהן לאבוקרט קרע ברצועה הצולבת, והוא לא שיחק לכל אורך עונת 2014/2015. גם בעונה שלאחר מכן לא הצליח אבוקרט להתגבר על הפציעה ולא חזר לשחק, ובקיץ 2016 הסתיים חוזהו והוא שוחרר ממכבי חיפה. ב-25 ביולי 2016 הודיע אבוקרט על פרישה ממשחק פעיל בגיל 27. רן אבוקרט, באתר ההתאחדות לכדורגל בישראל רן אבוקרט, באתר Transfermarkt רן אבוקרט, באתר FootballDatabase.eu אורן יוסיפוביץ‏, בשביל אימא. בדרך של אבא: סיפורו של רן אבוקרט, באתר וואלה, 5 ביולי 2013 איציק יצחקי‏, מכבי חיפה: טאלב טואטחה הושעה ממשחק אחד ונקנס, באתר וואלה, 11 באפריל 2014 דורון בן דור, ‏המהפכה הירוקה: מכבי חיפה מחליפה את הסגל, באתר ONE‏, 3 ביוני 2016 דורון בן דור, ‏רן אבוקרט נאלץ לפרוש ממשחק פעיל בגיל 27, באתר ONE‏, 25 ביולי 2016
תושב ארעי

תושב ארעי היא הגדרה חוקית לאדם שלו הזכות להתגורר באופן זמני במדינה מסוימת, והוא מממש זכות זו ללא כוונה לכונן בה את מושבו או תוך כדי תהליך ניסיון להפוך לתושב קבע או אזרח. זהו סטטוס שבין תייר לבין תושב קבע. ברוב המדינות הזכות להיות תושב ארעי מוגבלת בזמן ובתום בתקופה יש לצאת מהמדינה ולרוב יש לשהות פרק זמן מסוים מחוץ למדינה לפני שניתן לחזור אליה. בארצות רבות מעמד זה תלוי בקיומו של מעסיק שמוכן להעסיק את התושב הארעי, כלומר זהו מעמד של מהגר עבודה לטווח קצר. תושב ארעי היא ההגדרה החוקית לאדם המתגורר בישראל ואינו תושב קבע. מעמד זה מעניק זכויות סוציאליות מסוימות כגון דמי אבטלה, הבטחת הכנסה, קצבת נכות ועוד. סטטוס זה מוענק לתקופה של 3 שנים וניתן להאריכו עד שנתיים בכל הארכה. עולה בכוח - אדם הזכאי בהסתמך על חוק השבות לאשרת עולה או תעודת עולה ומעוניין לשהות בישראל לתקופה של עד שלוש שנים על מנת לבחון עלייה לישראל. תלמיד - אדם (ומשפחתו) המעוניין לשהות בישראל למטרת לימודים או השתלמות. איש דת - אדם (ומשפחתו) שמוסד דת בישראל מעוניין בו לצורך מילוי תפקיד דתי. אחר - אדם המעוניין לשהות בישראל ואינו נמנה עם הקריטריונים הרשומים לעיל. הרישיון עלול לפקוע במידה ובעל הרישיון השתקע במדינה אחרת או אם ישנה התניה ברישיון שבעל הרישיון הפר. תושב קבע
סיראז' נסאר

סיראז' נסאר (בערבית: سراج نصار; נולד ב-2 בספטמבר 1990 בטורעאן שבישראל) הוא כדורגלן ערבי ישראלי המשחק בעמדת הקשר ההתקפי בקבוצת הפועל כרמיאל מליגה ב'. נסאר התחיל את דרכו במחלקת הנוער של מכבי כפר כנא. ב-13 במאי 2008 ערך את הופעת הבכורה שלו בקבוצה הבוגרת, כשנכנס כמחליף במשחק מול הפועל בני טמרה בליגה הארצית. שלושה ימים מאוחר יותר שוב נכנס כמחליף, וכבש את שער הבכורה שלו בניצחון 3–1 על עירוני טירת כרמל. בעונה שלאחר מכן כבש שלושה שערי ליגה והגיע עם הקבוצה למבחני העלייה לליגה הלאומית, אך הקבוצה הפסידה להפועל רמת השרון. בקיץ 2009 הוחתם בקבוצת הפועל באר שבע על ידי המאמן גיא עזורי. ב-13 בספטמבר 2009 ערך את הופעת הבכורה שלו בליגת העל, כשנכנס כמחליף במשחק מול הפועל תל אביב. ב-5 בדצמבר 2009 כבש את שער הבכורה שלו בבאר שבע, בניצחון 2–0 על הפועל פתח תקווה. בבאר שבע השתלב עד מהרה וכבר בעונתו הראשונה כבש שלושה שערים ב-23 הופעות. בעונה שלאחר מכן כבש שני שערי ליגה, ובעונת 2011/2012 כבש שישה שערים, כולל צמד בניצחון 3–1 על בני יהודה תל אביב. בעונת 2012/2013 כבש שני שערי ליגה, כולל שער בניצחון 3–0 על מכבי נתניה במחזור האחרון, שהשאיר את הקבוצה בליגת העל. בעונת 2013/2014 כבש שישה שערי ליגה וסיים עם הקבוצה במקום השני בליגת העל. בעונת 2014/2015 כבש שני שערי ליגה, סיים עם הקבוצה במקום השלישי בליגה, והעפיל עמה לגמר גביע המדינה, שם עלה כמחליף בתבוסתה של קבוצתו 6-2 למכבי תל אביב. ב-2 בספטמבר 2015 חתם נסאר לארבע שנים בקבוצת הפועל תל אביב. ב-25 באוקטובר 2015 ערך את הופעת הבכורה של במועדון, כשנכנס כמחליף בהפסד לקבוצתו לשעבר הפועל באר שבע באצטדיון טרנר, ולקראת סיום המשחק כבש את שערו הראשון במדי הפועל תל אביב. עד תום 2015/2016 ערך בסך הכל 15 הופעות בכל המסגרות, בהן כבש שני שערים. ב-18 ביוני 2016 חתם נסאר לשלוש שנים בבני סכנין. ביוני 2017 חתם בקבוצת קוקסי מליגת העל האלבנית, אך כעבור חודשיים חזר לישראל וחתם בהפועל עכו. נסאר כבש שער אחד בעונת 2017/2018, ובסופה ירד עם הקבוצה לליגה הלאומית. ב-20 בספטמבר 2018 חתם בשמשון כפר קאסם מליגה א'. ב-10 באוגוסט 2023 נסאר חתם בהפועל כרמיאל. מדיה וקבצים בנושא סיראז' נסאר בוויקישיתוף סיראז' נסאר, באתר ההתאחדות לכדורגל בישראל סיראז' נסאר, באתר Transfermarkt סיראז' נסאר, באתר Soccerway סיראז' נסאר, באתר WorldFootball.net סיראז' נסאר, באתר FootballDatabase.eu יגאל ברמן, ‏המפציץ מטורעאן: נסאר בדרך לעונה היסטורית, באתר ONE‏, 22 בספטמבר 2013 משה בוקר, רונאלדו מכפר קנא, באתר הארץ, 30 בספטמבר 2013 ארז נעמן, ‏רשמי: נסאר חתם לארבע שנים בהפועל ת"א, באתר ONE‏, 2 בספטמבר 2015 שלמה וייס‏, בני סכנין: סיראז' נסאר חתם לשלוש עונות, באתר וואלה, 18 ביוני 2016 אורי שמיר, החתמת ענק: סיראז' נסאר חתם בכרמיאל, באתר דאבל פס, 10 באוגוסט 2023
קאוליפלורה

קאוליפלורה (בלטינית: Cauliflora, הלחם של המילים "caulis" - "גזע" ו-"flos" - "פרח") או פריחת גזע היא תופעה של צמחים המגדלים פרחים על גבי הגזע או על ענפים מעוצים, כלומר מרקמה שעברה התעבות משנית[דרושה הבהרה]. מצב זה שונה מרוב הצמחים בעלי הפרחים, שם הפרחים מתפתחים מניצנים בחיקי עלים או מהניצן הקודקודי. התופעה נפוצה בעיקר ביערות גשם טרופיים ויש כמאה סוגים שונים של צמחים בהם מתפתחים כך הפרחים והפירות. קיימת השערה שהתופעה קשורה מבחינה אבולוציונית להתפתחות פירות כבדים, אשר ענפים דקים לא יכלו לשאת. השערה אחרת היא שהתופעה היא תוצאה של התאמה אבולוציונית הקשורה להפריה או פיזור זרעים על ידי בעלי חיים גדולים, אשר לא יכלו לעלות לצמרות העצים ולעמוד על הענפים הדקים. דוגמה ניתן למצוא בגינאה החדשה, שם יונים גדולות ניזונות מפירות גדולים, המתפתחים על גזעים עבים. רק גזעים אלה מסוגלים לשאת את משקל הפרי והיונה גם יחד. נגישותם של הפרחים והפירות מושכת מאביקים ואוכלי פירות שונים. בעלי חיים המבקרים בצמחים השייכים לקבוצה זו הם: חיות כיס ויונקים, המטפסים על גזעים וענפים קשיחים עבור צוף ופירות עופות שונים עטלפים, במיוחד בעצים של תאנים טרופיות חרקים קטנים, הפעילים בשכבה שמתחת לצמרות, ביערות הגשם בחלק מהצמחים הקאוליפלוריים יש תלות בין פעילות בעלי החיים לבין השרדות הצמח. לדוגמה, בעץ הקקאו (Theobroma cacao), התרמילים הבשלים אינם נושרים לקרקע. פיזור הזרעים מתבצע על ידי יונקים קטנים וקופים. הם לועסים את החלק העסיסי של התרמיל ומפזרים את הזרעים, שהם בלתי אכילים. דוגמה נוספת משמש המנגו (Mangifera indica). מקורו של עץ זה הוא ביערות הגשם של הודו. שם פירותיו נאכלים על ידי עטלפים, אשר גם לוקחים פירות ממקום למקום ועוזרים להפיץ את זרעיו של העץ. מאחר שבצמחים קאוליפלוריים נמצאים הפירות על הגזע, בגובה נמוך יחסית, גם יונקים החיים על הקרקע ניזונים מהפירות ומפיצים את הזרעים. פירותיו של הדוריאן (Durio zibethinus) הצומח ביערות הגשם בדרום מזרח אסיה, נאכלים על ידי חזירים, פילים ונמרים דוגמאות נוספות לצמחים מקבוצת הקאוליפלורים: פפאיה, עץ הלחם, דרויאן, פיקוס מגוון, עץ הקפה, קרמבולה. בישראל, הצמח המוכר ביותר מקבוצה זו הוא כליל החורש. כליל החורש עץ הקקאו עץ הקרמבולה עץ הקפה ניצן פרח גזע מדיה וקבצים בנושא קאוליפלורה בוויקישיתוף צוות האתר,Cauliflory, Flower database - אוסף תמונות של פרחים השייכים לקבוצה זו Cauliflory in Malaysian rainforest trees,Fletcher & Baylis,Wildeside photography-אוסף תמונות נוסף פְּרִיחַת גֶּזַע במילון ביולוגיה כללית (תשס"ט), 2009, באתר האקדמיה ללשון העברית Armstrong W. P., The Truth About Cauliflory, Wayne's Word, ‏מאי 1999 Susan Mahr, Cauliflory: Flowers that Bloom on Tree Trunks, Wisconsin Master Gardener-University of Wisconsin - Madison, ‏דצמבר 2007 Jeremy M.B. Smith, Tropical rainforest - Relationships between the flora and fauna, אנציקלופדיה בריטניקה
קו לנטה

קוֹ לַנְטָה (בתאית: เกาะลันตา) הוא אי בים אנדמן ששייך לתאילנד. מבחינה מנהלית האי מתפקד כנפה במחוז קראבי. חוקרים הסיקו מממצאים ארכאולוגיים כי האי הוא אחד מהקהילות העתיקות ביותר בתאילנד, אשר קיים כבר מן התקופה הפרהיסטורית. הקמת הנפה ואכלוס האי החלו בחודש דצמבר 1901, ובשנת 1917 שונה שמו של האי לקו לנטה. קו לנטה ממוקם בלב ארכיפלג איי החוף בקראבי. האי מסומן כשטח הררי מתון. חלקו הצפוני של האי ידוע בשם קו לנטה נוי. חלקו הדרומי, הגדול יותר, נקרא קו לנטה יאי. בשנת 2012 החלה בניית גשר אשר יקשר בין החלק הצפוני לדרומי, כדי להעלות את רמת התיירות באזור. ההערכה היא שבניית הגשר תסתיים בתחילת שנת 2014. מסביב לחופי האי שוכנות שוניות אלמוגים. בלב האי נמצא ג'ונגל טרופי עתיק. האי מתאפיין בעיקר בעצי מנגרובים, וחופיו חוליים. האי הוא יעד תיירות פופולרי, בעיקר בגלל שוניות האלמוגים ויערות העד. נכון לשנת 2005 מונה אוכלוסיית האי 15,233 תושבים. כ-99% מתושבי האי הם מוסלמים. האי מחולק לחמש נפות, אשר בהן 37 כפרים: מדיה וקבצים בנושא קו לנטה בוויקישיתוף
AGPS

AGPS ‏(Assisted GPS) (משתמשים גם בקיצורים A-GPS או aGPS) היא מערכת עזר לניווט לוויני ומשמשת להשגת מיקום ראשוני מהיר יותר (Time To First Fix) של מערכת מבוססת GPS. היא עושה זאת על ידי שילוב תקשורת עם שרת-עזר, בנוסף ל-24 הלוויינים המשמשים את שירות ה-GPS הרגיל. מכשירים העושים שימוש ברכיב ה-AGPS צריכים לכלול יכולת תקשורת כלשהי לשרת העזר. המכשירים הנפוצים ביותר מסוג זה הם מכשירים סלולריים. אזורי שימוש נפוצים של מכשירים סלולריים הם אזורים עירוניים, בהם קליטת האותות של לוויני GPS קשה יותר עקב הפרעות ממבנים סמוכים. הקישור לשרת העזר באמצעות הרשת הסלולרית מאפשר למכשיר לזהות את מיקומו מהר יותר בכמה שיטות. לדוגמה: לשרת העזר יש קליטה לוויינית טובה. מכשיר ה-AGPS מקבל את נתוני מיקום הלוויינים העדכניים משרת העזר ונעזר בהם לזירוז חישוב המיקום שלו. הטלפון הסלולרי מעביר נתוני קליטה חלקיים לשרת העזר. שרת העזר מנצל את כוח החישוב העדיף שלו לשם השוואה מהירה של נתוני הקליטה של הטלפון לנתוני הקליטה הטובים של השרת, והתוצאה נשלחת בחזרה לטלפון. ניווט ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.